Erlaß des Marcus Antonius
Material: papyrus
Place: unbekannt
Categories: Erlaß des Triumvirn Marcus Antonius
Gewährung von Privilegien (Befreiung von Kriegsdienst und Einquartierung an eine Vereinigung von Künstlern, erbeten durch Vertreter des κοινὸν Ἀσίας, Aufstellung einer Bronzetafel)
Μάρκος Ἀντώνιος Αὐτοκράτωρ 
τριῶν  ἀνδρῶν δημοσίων πραγμάτων 
ἀποκαταστάσεως τῶι κοινῶι τῶν ἀ
πὸ τῆς Ἀσίας Ἑλλήνων χαίρειν. καὶ 
πρότερον ἐντυχόντος μοι ἐν Ἐφέσωι 
Μάρκου Ἀντωνίου Ἀρτεμιδώρου, τοῦ 
ἐμοῦ φίλου καὶ ἀλείπτου, μετὰ τοῦ ἐ
πωνύμου τῆς συνόδου τῶν ἀπὸ τῆς 
οἰκουμένης ἱερονικῶν καὶ στεφα
νειτῶν ἱερέως Χαροπείνου Ἐφεσίου, 
περὶ τοῦ  προυπάρχοντα τῆι συνό
δωι μένειν ἀναφαίρετα, καὶ περὶ τῶν 
λοιπῶν ὧν ᾐτεῖτο ἀπʼ ἐμοῦ τιμίων 
καὶ φιλανθρωπου τῆς ἀστρατευσίας 
καὶ ἀλειτουργεσίας πάσης καὶ ἀνεπι
σταθμείας καὶ τῆς περὶ τὴν πανή
γυριν ἐκεχειρίας καὶ ἀσυλίας καὶ 
πορφύρας, ἵνα συνχωρήσῃ γράψαι 
παραχρῆμα πρὸς ὑμᾶς, συνχωρων 
βουλόμενος καὶ διὰ τὸν ἐμὸν φί
λον Ἀρτεμίδωρον καὶ τῶι ἐπωνύ
μωι αὐτῶν ἱερεῖ εἴς τε τὸν κόσμον τῆς 
συνόδου καὶ τὴν αὔξησιν αὐτῆς χα
ρίσασθαι. καὶ τὰ νῦν πάλιν ἐντυ
χόντος μοι τοῦ Ἀρτεμιδώρου ὅπως 
ἐξῇ αὐτοῖς ἀναθεῖναι δέλτον χαλ
κῆν καὶ ἐνχαράξαι εἰς αὐτὴν περὶ 
τῶν προγεγραμμένων φιλανθρώπων, 
ἐγὼ προαιρούμενος ἐν μηδενὶ καθ
υστερεῖν τὸν Ἀρτεμίδωρον περί των 
ἐντυχοντος ἐπεχώρησα τὴ[ν ] τὴν δέλτο ὡς παρακαλεῖ [με]. 
ὑμῖν δ γέγραφα περὶ τούτων.